CELEX: 62014CN0160
Language: da
Date: 2014-04-04 00:00:00
Title: Sag C-160/14: Anmodning om præjudiciel afgørelse indgivet af Varas Cíveis de Lisbõa (Portugal) den 4. april 2014 — M. João Filipe Ferreira da Silva e Brito m.fl. mod Den Portugisiske Republik

10.6.2014   
            
            
               DA
            
            
               Den Europæiske Unions Tidende
            
            
               C 175/30
            
         Anmodning om præjudiciel afgørelse indgivet af Varas Cíveis de Lisbõa (Portugal) den 4. april 2014 — M. João Filipe Ferreira da Silva e Brito m.fl. mod Den Portugisiske Republik
   (Sag C-160/14)
   2014/C 175/37
   Processprog: portugisisk
   
      Den forelæggende ret
   
   Varas Cíveis de Lisbõa
   
      Parter i hovedsagen
   
   
      Sagsøgere: M. João Filipe Ferreira da Silva e Brito m.fl.
   
      Sagsøgt: Den Portugisiske Republik
   
      Præjudicielle spørgsmål
   
   
               1)
            
            
               Skal Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter (1), herunder navnlig dets artikel 1, stk. 1, fortolkes således, at begrebet »overførsel af en bedrift« omfatter en situation, hvor en virksomhed, der opererer på markedet for charterflyvninger, opløses efter beslutning fra dens hovedaktionær, som ligeledes er en virksomhed, der opererer inden for flybranchen, og hvor moderselskabet i forbindelse med likvidationen:
               
                           i)
                        
                        
                           overtager det opløste selskabs stilling i leasingkontrakterne vedrørende flyvemaskiner og i de gældende kontrakter om charterflyvninger, som er indgået med rejsearrangører
                        
                     
                           ii)
                        
                        
                           udøver virksomhed, der hidtil blev udøvet af det opløste selskab
                        
                     
                           iii)
                        
                        
                           genansætter visse af de arbejdstagere, der hidtil har været tilknyttet det opløste selskab, og placerer dem i tilsvarende stillinger
                        
                     
                           iv)
                        
                        
                           modtager mindre udstyr fra det opløste selskab?
                        
                     
         
               2)
            
            
               Skal artikel 267 TEUF (tidligere artikel 234) fortolkes således, at Supremo Tribunal de Justiça, henset til de i spørgsmål 1 beskrevne omstændigheder samt det forhold, at de lavere nationale retter, der havde behandlet sagen, havde afsagt modsigende afgørelser, var pligtig at forelægge De Europæiske Fællesskabers Domstol et præjudicielt spørgsmål vedrørende den korrekte fortolkning af begrebet »overførsel af en bedrift« som omhandlet i artikel 1, stk. 1, i direktiv 2001/23/EF?
            
         
               3)
            
            
               Er fællesskabsretten, herunder navnlig de af De Europæiske Fællesskabers Domstol i Köbler-dommen (2) fastsatte principper vedrørende statens ansvar for skader, der forvoldes borgerne på grund af en tilsidesættelse af fællesskabsretten, der skyldes en afgørelse truffet af en national ret i sidste instans, til hinder for anvendelsen af en national bestemmelse, hvorefter et erstatningskrav mod staten forudsætter, at der er sket en forudgående tilbagekaldelse af den negative afgørelse?
            
         
      (1)  EUT L 82, s. 16.
   
      (2)  C-224/01, EU:C:2003:513.